बोलीं- राजनीतिक लाभ के लिए नाम खराब कर रहे, जजपा नेता चाचा से हुई थी मारपीट
Haryana BJP Leader Babita Phogat On JJP Sajjan Balali Attack - हरियाणा के चरखी दादरी में फोगाट परिवार में विवाद थमने का नाम नहीं ले रहा। पहले जेजेपी नेता सज्जन बलाली ने BJP नेता व महिला एवं बाल विकास निगम हरियाणा की चेयरपर्सन बबीता फोगाट
हरियाणा के चरखी दादरी में फोगाट परिवार में विवाद थमने का नाम नहीं ले रहा। पहले जेजेपी नेता सज्जन बलाली ने BJP नेता व महिला एवं बाल विकास निगम हरियाणा की चेयरपर्सन बबीता फोगाट व महाबीर फोगाट सहित अन्य पर राजनीतिक द्वेष के कारण हमला करवाने का आरोप लगाया था। अब इस मामले में बबीता फोगाट ने भी एंट्री मारी है।
उन्होंने अपने व परिवार पर लगे आरोपों को नकारते हुए, उल्टा चाचा को ही कटघरे में खड़ा किया है। इधर, पुलिस भी मामले की जांच कर रही है। जांच के बाद ही मामला स्पष्ट हो पाएगा, लेकिन दोनों पक्षों ने आरोप-प्रत्यारोप लगाए हैं।
आरोपों को बताया बेबुनियाद
महिला एवं बाल विकास निगम हरियाणा की चेयरपर्सन एवं पहलवान बबीता फोगाट ने अपने ऊपर लग रहे आरोपों को बेबुनियाद बताया। उन्होंने कहा कि उनका किसी के साथ भी राजनीतिक द्वेष नहीं हैं। हो सकता है उनके चाचा सज्जन की कुछ राजनीतिक महत्वकांक्षाएं हों, जो पूरी नहीं हो पाई हों। इसके चलते उनका नाम खराब करने के लिए इस प्रकार बेबुनियाद आरोप लगाए जा रहे हैं।
पत्थर फेंकने व मारपीट करने के आरोप लगाए
इधर, जेजेपी नेता सज्जन बलाली ने शुक्रवार शाम को दो लोगों पर घर में घुसकर पत्थर फेंकने व मारपीट करने के आरोप लगाए थे। साथ ही उन्होंने अपने भाई महाबीर फोगाट, भतीजी भाजपा नेत्री बबीता फोगाट एवं भतीजे दुष्यंत पर राजनीतिक रंजिश के चलते योजना बनाकर मारने का आरोप लगाया था। जिसके बाद सज्जन बलाली चरखी दादरी के अस्पताल में भी भर्ती हुए। वहीं पुलिस को भी शिकायत दी।